Številka: 353-10/2024-4

Datum: 10. 10. 2024

**JAVNA RAZGRNITEV PREDLOGA MODELOV VREDNOTENJA ZA OBMOČJE Občine Rogašovci**

Zakon o množičnem vrednotenju nepremičnin (ZMVN-1, Ur. l., št.77/17 in 33/19; v nadaljevanju: ZMVN-1) v 19. členu določa, da se po posvetovanjih s strokovno javnostjo in uskladitvi modelov vrednotenja z občinami v postopek pritegne tudi splošna javnost na način, da se predlog modelov vrednotenja javno razgrne in javno objavi poskusno izračunane vrednosti na podlagi predloga modelov vrednotenja.

V skladu z določili ZMVN-1 Občina Rogašovci na spletni strani Občine Rogašovci objavlja

**JAVNO RAZGRNITEV**

predloga modelov vrednotenja za območje Občine Rogašovci,

**ki bo trajala od 10. 10. 2024 do 10. 11. 2024**.

Razgrnjeno gradivo, ki vključuje predlog modelov vrednotenja in poskusno izračunane vrednosti, je objavljeno na spletnih straneh portala Prostor na povezavi: [https://www.e-prostor.gov.si](https://www.e-prostor.gov.si/).

Na spletni strani portala Prostor so objavljene naslednje vsebine:

* javni vpogled v predlog novih modelov vrednotenja nepremičnin;
* javni vpogled v poskusno izračunane vrednosti nepremičnin;
* pojasnila množičnem vrednotenju nepremičnin, poskusnem izračunu vrednosti in uporabi aplikacij v obliki videov;
* razpored javnih predstavitev predlaganih modelov vrednotenja na 12 Območnih geodetskih uprav;
* pojasnila o ukrepanju zaradi nepravilnih podatkov o nepremičninah v uradnih evidencah;
* pojasnila za posredovanje pripomb na predlog modelov vrednotenja za vrednostno cono in vrednostno raven (obrazec JR.MV-1), ki se ga pošlje na občino v kateri je nepremičnina in
* pojasnila za posredovanje splošnih pripomb na modele vrednotenja nepremičnin (obrazec JR.MV-2), ki se ga pošlje na Geodetsko upravo RS.

**POSREDOVANJE PRIPOMB**

Vsa zainteresirana javnost lahko poda pripombe k predlogu modelov vrednotenja. Vse podane pripombe morajo biti ustrezno obrazložene. Pripombe se dajejo na dva načina, in sicer:

1. Pripombe, ki se nanašajo na nepremičnine iz Občine Rogašovci in se nanašajo na vrednostne ravni in vrednostne cone se dajejo **obrazcu JR.MV-1** ([Obrazec\_JR.MV-1.pdf (gov.si)](https://www.e-prostor.gov.si/fileadmin/Podrocja/Trg_vrednosti_nep/Poskusni_izracun_2024/Obrazec_JR.MV-1.pdf) in se pošljejo na elektronski naslov [info@obcina-rogasovci.si](mailto:info@obcina-rogasovci.si) **najkasneje do 10. 11. 2024.** Občina bo vse pripombe s svojega območja zbrala, se do njih vsebinsko opredelila z vidika poznavanja lokalnih razmer ter jih do 25. 11. 2024 sporočila Geodetski upravi RS. Upoštevane bodo le tiste pripombe, do katerih se bo občina vsebinsko opredelila. Vse pripombe, ki bodo posredovane po tem datumu, bodo zavržene.
2. Splošne pripombe na modele vrednotenja nepremičnin se poda na **obrazcu JR.MV-2** ([Obrazec\_JR.MV-2.pdf (gov.si)](https://www.e-prostor.gov.si/fileadmin/Podrocja/Trg_vrednosti_nep/Poskusni_izracun_2024/Obrazec_JR.MV-2.pdf), ki se ga pošlje na naslov Geodetska uprava Republike Slovenije, Zemljemerska 12, 100 Ljubljana, ali po elektronski pošti na naslov [vrednotenje@gov.si](mailto:vrednotenje@gov.si) **najkasneje do 25. 11. 2024.**

**Javno predstavitev modelov vrednotenja nepremičnin** za občine na območju OGU Murska Sobota bo Geodetska uprava RS izvedla **v sredo, 16. oktobra 2024, od 10.00 do 13.00,** v prostorih Mestne občine Murska Sobota (velika sejna dvorana), Kardoševa ulica 2, 9000 Murska Sobota.

Dodatne informacije o javni razgrnitvi lahko občani dobijo na Občini Rogašovci po elektronski pošti [info@obcina-rogasovci.si](mailto:info@obcina-rogasovci.si).

Občinska uprava Občine Rogašovci